गैलेक्सी एस 4 पहले से मौजूद गैलेक्सी एस 3 से उन्नत होगा और यह बाकी स्मार्टफोन के लिए नई चुनौती भी बन सकता है.जानकारों का मानना है कि गैलेक्सी एस4 फोन आपकी निगाहों पर नज़र रखेगा और जैसे जैसे आप फोन के स्क्रीन पर नीचे की ओर देखते जाएंगे ये स्क्रीन अपने आप उपर (स्क्रोल)हो जाएगा वो भी बिना स्क्रीन को छुए हुए. उम्मीद है कि इसके प्रोसेसर और कैमरे को भी सुधारा जाएगा.ये फोन दक्षिण कोरियाई कंपनी सैमसंग के भविष्य के लिए बहुत महत्वपूर्ण माना जा रहा है. सैमसंग की कोशिश है कि अपनी मजबूत पकड़ को और मज़बूत किया जाए.गुरुवार शाम को न्यूयॉर्क में पेश किए जाने से पहले सैमसंग ने एक बड़ा कैंपेन चलाया है जिसमें दिखाया गया है कि एक बच्चे को एक बॉक्स दिया गया है जिसपर लिखा गया है ‘टॉप सिक्रेट’ यानी अति गोपनीय.एस 3 की तरह की एस 4 भी गूगल के एंड्रॉयड ओपरेटिंग सिस्टम से लैस होगा. लेकिन जानकार अनुमान लगा रहे हैं कि इस ओपरेटिंग सिस्टम में सैमसंग भारी बदलाव करने वाला है ताकि एंड्रॉयड फोन की भीड़ में एस4 को अगल से दिखाया जा सके और इसको इस्तेमाल करने का अनुभव अलग हो.शोध संस्था गार्टनर के विश्लेषक रॉबर्ट कोज़ा कहते हैं, “इस तरह के कदम लोगों को किसी एक खास कंपनी के साथ जोड़े रखने में कामयाब रहते हैं. फिलहाल गैलेक्सी एस3 को पहले ही आईफोन के विकल्प के तौर पर देखा जा रहा है. लेकिन एप्पल आईफोन और आईपैड में जिस तरह से एक दूसरे से जुड़ते हैं वो सुविधा सैमसंग नहीं देता.”न्यूयॉर्क टाइम्स का कहना है कि सैमसंग ने इस साल कई ट्रेडमार्क पंजीकृत करवाए हैं जिसमें ‘आई स्क्रोल’ या ‘आई पॉज़’ का नाम दिया गया है.कई साइटों पर तस्वीरें आई हैं जिनके बारे में दावा किया गया है कि ये तस्वीरे सैमसंग एस4 की है. दिखने में ये फोन एस3 जैसा ही है लेकिन एस3 से थोड़ा सा बड़ा है.सैमसंग एस 4 की सफलता की उम्मीद एक और कंपनी को भी है. वो कंपनी है गूगल.ऐसा इसलिए क्योंकि सैमसंग अपने फोन में गूगल के ऑपरेटिंग सिस्टम एंड्रॉयड का इस्तेमाल करता है.एंड्रॉयड ओपरेटिंग सिस्टम पर आधारित कुल स्मार्टफोन की ब्रिकी में से 60 प्रतिशत स्मार्टफोन सैमसंग बनाता है.सैमसंग एस 4 में खूबियां तो बहुत बताई जा रही है लेकिन उसके सामने और भी फोन हैं जिसके साथ उसका मुकाबला हो सकता है.सोनी ने ऐसा स्मार्टफोन उतारा है जिसे पानी से कोई खतरा नहीं होगा. इसे न सिर्फ़ आप धो सकते हैं बल्कि नहाते हुए भी इस्तेमाल कर सकते हैं. सोनी का कहना है कि पांच इंच की स्क्रीन वाला ये फोन को मीटर गहरे पानी में तीस मिनट तक काम कर सकता है.एक्सपीरिया जेड नाम का ये फोन एचडीआर (हाई डायनामिक रेंज) वीडियो भी रिकॉर्ड कर सकता है. इन फोन की अन्य खासियतों में इसकी 7.9 एमएम मोटाई, 4जीएलटीई कनेक्टिविटी, एक माइक्रो एसडी स्लॉट, एक 13 मेगापिक्सल का कैमरा और 1080x1920 मेगापिक्सल रेज्योल्यूशन वाली स्क्रीन शामिल है.तकनीकी वेबसाइट 





वायर्ड डॉट कॉम इस फोन के शानदार स्क्रीन की तारीफ करती है और कहती है कि इसका प्रोसेसर शानदार है. वहीं 





टेकक्रंच डॉट कॉम इसे आई फोन 5 और एस 3 का जवाब बताती है.ब्लैकबेरी ने बीबी 10 ऑपरेटिंग सॉफ्टवेयर पर आधारित ज़ेड 10 में 4.2 इंच का टचस्क्रीन है और 16 जीबी का स्टोरेज स्पेस है. इस फोन में ड्यूल कोर प्रेसेसर है और इस प्रोसेसर से 1.5 गीगाहर्टज़ की स्पीड मिलती है.इस फोन में आठ मेगापिक्सल का रियर कैमरा है जबकि फ्रंट कैमरा दो मेगापिक्सल का है.इस नए ऑपरेटिंग सिस्टम के तहत डेवलप किए गए ज़ेड 10 फोन में मल्टीमीडिया का खास ध्यान रखा गया है. फोन में आप हाई डेफिनेशन वीडियो रिकार्ड कर सकते हैंतकनीक के जानकारों ने ‘बीबी-10’ की सराहना की है. खासकर उस फीचर की बहुत बात की जा रही है जिसमें इसे इस्तेमाल करने वाला मैसेज और एप्लीकेशन्स के दौरान ही आसानी से अपनी पसंद चुन और बदल सकता है. ऑफिस फोन के नाम से प्रसिद्ध ब्लैकबेरी का ये मोबाइल टचस्क्रीन आधारित है.



वायर्ड डॉट कॉम इस फोन के बारे में कहती है कि ब्लैकबेरी जेड 10 इसका मल्टीमीडिया इंटरफेस शानदार है और ये डेटा सिक्योरिटी उपलब्ध करवाता है. जबकि 





टेकक्रंच डॉटकॉम के अनुसार से ब्लैकबेरी की मज़बूत पेशकश है, लेकिन एपिलिकेशंस की उपलब्धता एक अड़चन हो सकती हैसैमसंग गैलेक्सी एस3 में 4.8 इंच की स्क्रीन है स्क्रीन के मामले में ये 3.5 इंच वाले एपल के आईफोन 4एस और 4.3 इंच वाले नोकिया ल्यूमिया 900 से काफी बड़ा है.मिसाल के तौर पर फोन में सामने की तरफ लगा कैमरा उसे इस्तेमाल करने वाली की आंखों की पहचान करेगा और जब तक वे उसे देखती रहेंगी, तब तक न तो फोन की लाइट बुझेगी और न ही वो लॉक होगा.इसके अलावा एस3 में पीछे की तरफ 8 मेगापिक्सल का कैमरा लगा है, जबकि सामने की तरफ वीडियो कॉल्स के लिए 1.9 मेगापिक्सल का कैमरा है.



वायर्ड डॉटकॉम इस फोन के शानदार स्क्रीन से प्रभावित है जबकि 





टेकक्रंच डॉटकॉम इसके अनुभव शानदार बताती है.